Viktor Lanberg

Viktor Lanberg (sündinud 16. veebruaril 1956 Kurskis) on Eestis elav vene näitleja.

Haridus
Ta sündis Kurskis, kuid lapsepõlve veetis ja koolis käis Eestis. Ta on lõpetanud Tallinna 25. Keskkooli. 1977. aastal lõpetas ta Moskvas Lunatšarski-nimelise Riikliku Teatrikunstiinstituudi (Andrei Gontšarovi kursustel) näitlejana.

Loominguline töö
Pärast teatriinstituudi lõpetamist töötas ta näitlejana Moskvas Majakovski-nimelises teatris, seejärel viis hooaega Tallinnas Vene Teatris ja ühe hooaja Leedu Vene draamateatris (Vilniuses).

1989. aastal lõpetas ta Saksamaal Kölnis õpingud tele- ja raadioajakirjaniku erialal. Naasnud Eestisse, töötas ta Eesti Raadios vene ja saksakeelses toimetuses. 1990. aastate alguses asutas ta Eesti Raadios venekeelse raadioteatri ning lavastas üle 60 kuuldemängu. Pärast venekeelse raadioteatri sulgemist töötas ta Tallinna telekanali STV peatoimetajana, kuid lahkus sealt vastuolude tõttu kanali omanikega. 

Lanberg on olnud ajakirjanikuna kaastööline saksakeelsetele ajalehtedele, raadiole ja televisioonile, lisaks teinud sünkroontõlkeid vene ja eesti keelest saksa keelde.Виктор Ланберг - биография, новости, личная жизнь. stuki-druki.com, vaadatud 19. veebruar 2026

Enne pensionile jäämist 2024. aastal töötas Lanberg Kadriorus Peeter I majamuuseumis kuraatorina.Erika Salumäe treeneri roll võib olla Viktor Lanbergi elu tähtsaim. Postimees, 17. veebruar 2026

Filmid
1980 "Lucia di Lammermoor", Ukraina televisiooni muusikafilm, osatäitja
1981 "Teaduse ohver", telemängufilm, ohvitser
1983 "Lurich", mängufilm, II duumaliikme saatja
2009 "Issajev" ("Исаев", Venemaa), teleseriaal, saksa luure resident Otto Holmar 
2011 "A Late Summer's Night" ("Ночь на закате лета", Venemaa), mängufilm, Alfred (peaosatäitja)
2012 "Peale kooli" ("После школы", Venemaa), teleseriaal, Gennadi
2016 "Mausoleum", lühifilm, professor Aprikosov
2020 "Hüvasti, NSVL", mängufilm, kooli direktor
2023 "Tzadik" ("Праведник", Venemaa), mängufilm, Isaac Noiman
2026 "Meie Erika" mängufilm; treener LeonovViktor Lanberg. TMDB

Isiklikku
Lanberg elab Eestis ning on Eesti kodanik, kuid loeb ennast vene emigrandiks. Ta on õigeusklik.

Ta on olnud mitu korda abielus ning tal on kolm poega.

Lanberg on olnud Eestis tegutsenud erakonna Vene Balti Erakond Eestis esimees aastatel 2000–2002.VBEE esimees astub tagasi. Delfi, 10. detsember 2002

Viited

Välislingid

 Erika Salumäe treeneri roll võib olla Viktor Lanbergi elu tähtsaim. Postimees.Kultuur, 17. veebruar 2026

Kategooria:Eesti näitlejad
Kategooria:Südalinna Teatri näitlejad
Kategooria:Venemaa näitlejad
Kategooria:Nõukogude Liidu näitlejad
Kategooria:Sündinud 1956